Document ID: 32004R1713

KOMISIJAS REGULA (EK) Nr. 1713/2004
(2004. gada 30. septembris),
kas nosaka atkāpes no Regulas (EK) Nr. 800/1999 attiecībā uz produktiem preču veidā, kuri nav iekļauti Līguma I pielikumā, un kuri tiek eksportēti uz trešajām pasaules valstīm, atskaitot Bulgāriju
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā 1993. gada 6. decembra Padomes Regulu (EK) Nr. 3448/93, kura nosaka tirdzniecības pasākumus, kas piemērojami konkrētām precēm, kuras iegūtas lauksaimniecības produktu apstrādes rezultātā (1), un jo īpaši tās 8. panta 3. punktu,
tā kā:
(1)
2000. gada 13. jūlija Komisijas Regulas (EK) Nr. 1520/2000 16. panta 1. punkts, kurš nosaka vispārīgus detalizētus noteikumus par eksporta naudas atmaksāšanas piešķiršanas sistēmas piemērošanu konkrētiem lauksaimniecības produktiem, kuri tiek eksportēti preču veidā un kuri nav iekļauti Līguma I pielikumā, un kritērijus, pēc kuriem tiek noteikts šādu atmaksājamo naudas summu apjoms (2), paredz, ka 1999. gada 15. aprīļa Komisijas Regulai (EK) Nr. 800/1999, kura nosaka vispārīgus detalizētus noteikumus par eksporta naudas atmaksāšanas piešķiršanas sistēmas piemērošanu lauksaimniecības produktiem (3), jāattiecas arī uz to produktu eksportu, kuri tiek eksportēti preču veidā un kuri nav iekļauti Līguma I pielikumā.
(2)
Regulas (EK) Nr. 800/1999 3. pants paredz, ka tiesības uz eksporta naudas atmaksāšanu tiek iegūtas, importējot kādā noteiktā trešās pasaules valstī gadījumā, kad attiecībā uz šo trešās pasaules valsti tiek piemērota diferencēta naudas atmaksāšana. Šīs Regulas 14., 15. un 16. pants izklāsta noteikumus par diferencētu atmaksājamās naudas izmaksāšanu, jo īpaši par dokumentiem, kuri nepieciešami, lai pierādītu, ka preces tika nogādātas galamērķī.
(3)
Diferencētas naudas atmaksāšanas gadījumā Regulas (EK) Nr. 800/1999 18. panta 1. un 2. punkts paredz, ka tā atmaksājamās naudas daļa, kura tiek aprēķināta, izmantojot zemāko atmaksājamās naudas likmi, tiek izmaksāta, saņemot eksportētāja iesniegumu, līdzko tiek sniegts pierādījums tam, ka produkts ir atstājis Kopienas muitas teritoriju.
(4)
Padomes Regula (EK) Nr. 1676/2004 (2004. gada 24. septembris), kura pieņem autonomus un pārejas pasākumus sakarā ar konkrētu apstrādātu lauksaimniecības produktu, kuri ir radušies Bulgārijā, importēšanu un sakarā ar konkrētu apstrādātu lauksaimniecības produktu eksportēšanu uz Bulgāriju (4), paredz autonomu pamatu naudas atmaksāšanas atcelšanai tiem apstrādātajiem lauksaimniecības produktiem, kuri nav minēti Līguma I pielikumā, gadījumos, kad tie tiek eksportēti uz Bulgāriju pēc 2004. gada 1. oktobra.
(5)
Bulgārija apņēmusies piešķirt atvieglojumus importa pasākumiem tām precēm, kuras tiek importētas tās teritorijā, tikai tad, ja attiecīgajām precēm klāt ir dokumenti, kuri apliecina, ka tās nav ar tiesībām uz eksporta naudas atmaksāšanas izmaksu.
(6)
Šo pasākumu kontekstā kā pārejas līdzeklis sakarā ar viedokli par Bulgārijas iespējamo pievienošanos Eiropas Savienībai un ar mērķi izvairīties no nevajadzīgu izmaksu piemērošanas savām komerciālās tirdzniecības darbībām ar citām trešās pasaules valstīm ir pieņemami atkāpties no Regulas (EK) Nr. 800/1999 tādā mērā, cik tā attiecas uz nepieciešamību pēc pierādījuma importam diferencētas naudas atmaksāšanas gadījumā. Gadījumos, kad nav tikušas noteiktas par eksportu atmaksājamās naudas summas kādām īpašām galamērķa valstīm, kuras tiek apskatītas, ir arī pieņemami neņemt vērā faktu par to, ka ir noteikta zemākā atmaksājamās naudas likme.
(7)
Tā kā autonomie un pārejas pasākumi, kuri ir noteikti Regulā (EK) Nr. 1676/2004, tiks piemēroti no 2004. gada 1. oktobra, šai regulai jāstājas spēkā nākamajā dienā pēc tās publicēšanas.
(8)
Šajā Regulā paredzētie pasākumi ir saskaņā ar Vadības Komitejas viedokli par horizontālajiem jautājumiem, kuri attiecas uz tirdzniecību ar tiem apstrādātajiem lauksaimniecības produktiem, kuri nav iekļauti Līguma I pielikumā,
IR PIEŅĒMUSI ŠO REGULU.
1. pants
Veicot atkāpi no Regulas (EK) Nr. 800/1999 16. panta, kur naudas atmaksāšanas diferencēšana ir vienīgais naudas atmaksāšanas rezultāts, kas nav ticis noteikts Bulgārijas sakarā gadījumā, ja tiek pierādīts, ka ir pabeigtas muitas importa formalitātes, nerodas noteikums par naudas atmaksāšanas izmaksu attiecībā uz visām precēm, kuras minētas Regulas (EK) Nr. 1520/2000 B pielikumā, kuras ietver Regula (EK) Nr. 1676/2004.
2. pants
Fakts, ka nav noteikta neviena eksporta naudas atmaksa sakarā ar eksportu uz Bulgāriju tām precēm, kuras minētas Regulas (EK) Nr. 1520/2000 B pielikumā, kuras ietver Regula (EK) Nr. 1676/2004, nav jāņem vērā, nosakot zemāko atmaksājamās naudas summas likmi atbilstoši tam, kā minēts Regulas (EK) Nr. 800/1999 18. panta 2. punktā.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Tā ir piemērojama no 2004. gada 1. oktobra.
Šī regula uzliek saistības pilnībā un ir tieši piemērojama visām dalībvalstīm.
Briselē, 2004. gada 30. septembrī

Labels: 3
15
5
6